Selle aasta 1. jaanuaril olime ju sealsamas mägedes, peresõprade juures. Taas kord Justini töö  pärast pidime end sel päeval liigutama hakkama, kodu poole. Kodu - see oli kusagil seal all ja kaugel, aga meie asusime üleval uduste peenvihmapilvede sees ja keerutasime autoga kusagil kaljuseina ääres, nii et mul tagaistmel oli süda paha ja Justin kurtis eesistmel, et ta ei näe mitte midagi, kuidas siin üldse kurat sõita saab ja kui me siit eluga pääseme, on küll hea algusega aasta!